Document ID: 31986R2823

*****
ΚΑΝΟΝΙΣΜΟΣ (ΕΟΚ) αριθ. 2823/86 ΤΟΥ ΣΥΜΒΟΥΛΙΟΥ
της 11ης Σεπτεμβρίου 1986
που τροποποιεί τον κανονισμό (ΕΟΚ) αριθ. 2870/82 σχετικά με τους περιορισμούς εξαγωγής ορισμένων προϊόντων σιδήρου και χάλυβα προς τις Ηνωμένες Πολιτείες της Αμερικής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότητα έχει συνάψει διακονονισμό υπό μορφήν ανταλλαγής επιστολών, με τις Ηνωμένες Πολιτείες της Αμερικής, που τροποποιεί το διακανονισμό της 21ης Οκτωβρίου 1982, σχετικά με τις συναλλαγές που αφορούν ορισμένα προϊόντα σιδήρου και χάλυβα (1)·
ότι είναι σκόπιμο να τροποποιηθεί ανάλογα ο κανονισμός (ΕΟΚ) αριθ. 2870/82 (2), όπως τροποποιήθηκε με τον κανονισμό (ΕΟΚ) αριθ. 3709/85 (3)·
ότι για την κατανομή μεταξύ των κρατών μελών των δυνατοτήτων εξαγωγής ημικατεργασμένων προϊόντων σιδήρου και χάλυβα, πρέπει να ληφθούν υπόψη τα παραδοσιακά ρεύματα των συναλλαγών καθώς και οι πλέον πρόσφατες εξελίξεις·
ότι πρέπει να διευκρινισθεί ότι ο κανονισμός (ΕΟΚ) αριθ. 2870/82 δεν εφαρμόζεται στην Ισπανία και την Πορτογαλία, σύμφωνα με το άρθρο 11 του διακανονισμού της 21ης Οκτωβρίου 1982,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2870/82 τροποποιείται ως εξής:
1. Στο άρθρο 1 παράγραφος 1, το πρώτο εδάφιο συμπληρώνεται με το ακόλουθο κείμενο:
«Ωστόσο, όσον αφορά τις εξαγωγές της Κοινότητας προς τις Ηνωμένες Πολιτείες προϊόντων σιδήρου και χάλυβα, καταγωγής της Κοινότητας, τα οποία στο παράρτημα Ι αποκαλούνται « ημικατεργασμένα προϊόντα σιδήρου και χάλυβα», επιβάλλονται κοινοτικοί περιορισμοί μόνο κατά την περίοδο από 15 Σεπτεμβρίου 1986 μέχρι 30 Σεπτεμβρίου 1989 και για τις εξαγωγές που πραγματοποιούνται από 15 Σεπτεμβρίου 1986.»
2. Στο άρθρο 2, η παράγραφος 1 συμπληρώνεται με το ακόλουθο κείμενο:
«Επιπλέον, για τα ημικατεργασμένα προϊόντα σιδήρου και χάλυβα, οι κοινοτικές οροφές εξαγωγών είναι οι εξής:
1.2 // // (μετρικοί τόνοι)
// - 15 Σεπτεμβρίου μέχρι 31 Δεκεμβρίου 1986 // 272 158 // - 1 Ιανουαρίου μέχρι 31 Δεκεμβρίου 1987 // 562 460 // - 1 Ιανουαρίου μέχρι 31 Δεκεμβρίου 1988 // 580 604 // - 1 Ιανουαρίου μέχρι 30 Σεπτεμβρίου 1989 // 455 864.
Όσον αφορά τα ημικατεργασμένα προϊόντα σιδήρου και χάλυβα, τα καλούμενα "πλατέα", που αναφέρονται στο παράρτημα Ι, οι κονοτικές οροφές, που περιλαμβάνονται εντός των γενικών ανωτατων ορίων για τα ημικατεργασμένα προϊόντα σιδήρου και χάλυβα, είναι οι εξής:
1.2 // // (μετρικοί τόνοι)
// - 15 Σεπτεμβρίου μέχρι 31 Δεκεμβρίου 1986 // 247 210 // - 1 Ιανουαρίου μέχρι 31 Δεκεμβρίου 1987 // 512 564 // - 1 Ιανουαρίου μέχρι 31 Δεκεμβρίου 1988 // 530 708 // - 1 Ιανουαρίου μέχρι 30 Σεπτεμβρίου 1989 // 418 443
Αυτές οι ποσότητες περιλαμβάνουν επίσης τα προϊόντα των αντίστοιχων κατηγοριών που αναφέρει το άρθρο 2 της απόφασης αριθ. 2872/82/ΕΚΑΧ της Επιτροπής (1), όπως τροποποιήθηκε τελευταία από την απόφαση αριθ. 2827/86/ΕΚΑΧ (2).
(1) ΕΕ αριθ. L 307 της 1. 11. 1982, σ. 27.
(2) ΕΕ αριθ. L 262 της 13. 9. 1986, σ. 12.»
3. Στο άρθρο 2 παράγραφος 3, προστίθενται πέμπτη και έκτη περίπτωση ως εξής:
«- για να ληφθούν υπόψη οι τροποποιήσεις των οροφών των ημικατεργασμένων προϊόντων σιδήρου και χάλυβα που καθιερώνονται δυνάμει του δευτέρου εδαφίου του νέου στοιχείου γ) (1) του άρθρου 4 του διακανονισμού της 21ης Οκτωβρίου 1982 σχετικά με τις εξαγωγές που πραγματοποιεί η Κοινότητα πριν από τις 15 Σεπτεμβρίου 1986,
- για να ληφθούν υπόψη οι τροποποιήσεις των οροφών των ημικατεργασμένων προϊόντων σιδήρου και χάλυβα που καθιερώνονται δυνάμει τρίτου εδαφίου του νέου στοιχείου γ) του άρθρου 4 του διακανονισμού της 21ης Οκτωβρίου 1982 σχετικά με τις συμπληρωματικές ποσότητες που θα χορηγηθούν κατά την κρίση των Ηνωμένων Πολιτειών.
(1) ΕΕ αριθ. L 262 της 13. 9. 1986, σ. 22.»
4. Στο άρθρο 3, η παράγραφος 1 αντικαθίσταται από το ακόλουθο κείμενο:
«1. α) Η Επιτροπή κατανέμει τις ποσότητες που αντιστοιχούν στις εξαγωγικές οροφές της Κοινότητας, οι οποίες καθορίζονται και υπολογίζονται με τη μέθοδο που ορίζεται στο άρθρο 2 για τα έτη 1986, 1987, 1988 και για την περίοδο που καλύπτει τους εννέα πρώτους μήνες του 1989 σύμφωνα με το παράρτημα ΙΙΙ, εκτός από τις ποσότητες ημικατεργσμένων προϊόντων σιδήρου και χάλυβα οι οποίες ενδεχομένως παραχωρούνται δυνάμει του τρίτου εδαφίου του νέου στοιχείου γ) του άρθρου 4 του διακανονισμού της 21ης Οκτωβρίου 1982, που θα χορηγήσει η Επιτροπή λαμβάνονταςς υπόψη τους όρους και τις περιστάσεις υπό τους οποίους έχουν παραχωρηθεί αυτές οι ποσότητες·
β) για τα ημικατεργασμένα προϊόντα σιδήρου και χάλυβα, και παρά το στοιχείο α), τα ποσοτικά ανώτατα όρια των εξαγωγών της Κοινότητας που θα κατανεμηθούν από την Επιτροπή σύμφωνα με το παράρτημα ΙΙΙ, μειώνονται κατά 90 719 μετρικούς τόνους για κάθε ένα από τα έτη 1987 και 1988. Αυτές οι ποσότητες των 90 719 μετρικών τόνων τροποποιημένες, εάν υπάρξει ανάγκη, δυνάμει του άρθρου 2 παράγραφος 3 δεύτερη περίπτωση, θα κατανεμηθούν την 1η Οκτωβρίου 1987 και την 1η Οκτωβρίου 1988, σύμφωνα με το παράρτημα ΙΙΙ, μόνο στα κράτη μέλη τα οποία:
i) χρησιμοποίησαν, βάσει των πιστοποιητικών εξαγωγής που αναφέρονται στο άρθρο 5 παράγραφος 1, τα οποία εκδόθηκαν από αυτά, περισσότερο από το 90 % του αρχικού τους μεριδίου, και
ii) υπέβαλαν στην Επιτροπή συμβάσεις εξαγωγών τουλάχιστον για τη μη κατενεμημένη ακόμη ποσότητα από την Επιτροπή στην οποία θα είχαν δικαίωμα σύμφωνα με το παράρτημα ΙΙΙ.
Κάθε ποσότητα μη κατανεμημένη την 1η Οκτωβρίου, διότι δεν πληρούνται οι δύο όροι από ένα ή περισσότερα κράτη μέλη, κατανέμεται μεταξύ των κρατών μελών που πληρούν τους όρους αυτούς την 1η Οκτωβρίου, pro rata των συμβάσεων εξαγωγών που υποβλήθηκαν στην Επιτροπή την ημερομηνία αυτή.
Κατά την περίοδο από τις 15 Σεπτεμβρίου ως τις 31 Δεκεμβρίου 1986, οι ίδιοι αυτοί κανόνες εφαρμόζονται, αλλά η ποσότητα που επιλέχθηκε είναι 45 360 μετρικών τόνων αντί των 90 719 μετρικών τόνων που κατανέμονται στις 15 Οκτωβρίου 1986·
γ) Στην περίπτωση που οι κοινοτικές οροφές των ημικατεργασμένων προϊόντων σιδήρου και χάλυβα τροποποιούνται δυνάμει της πέμπτης περίπτωσης, του άρθρου 2 παράγραφος 3, η Επιτροπή μεταβάλλει την κατανομή των ποσοτικών ανωτάτων ορίων, λαμβάνοντας υπόψη την καταγωγή των εξαγωγών που πραγματοποιήθηκαν πριν από τις 15 Σεπτεμβρίου 1986 και που οδήγησαν στην τροποποίηση αυτή.»
5. Στο άρθρο 5 παράγραφος 1 πρώτο εδάφιο, μετά την ημερομηνία της «1ης Ιανουαρίου 1986», παρεμβάλλονται οι ακόλουθες λέξεις:
«ή στην περίπτωση των ημικατεργασμένων προϊόντων σιδήρου και χάλυβα, της 15 Σεπτεμβρίου 1986,».
6. Στο άρθρο 5 παράγραφος 1 δεύτερο εδάφιο, προστίθεται η ακόλουθη φράση:
«Η κατανομή αυτή δεν αφορά τις άδειες που εκδίδονται για τα ημικατεργασμένα προϊόντα σιδήρου και χάλυβα κατά την περίοδο από 15 Σεπτεμβρίου μέχρι 31 Δεκεμβρίου 1986».
7. Το παράρτημα Ι συμπληρώνεται από το κείμενο που εμπεριέχεται στο παράρτημα Α του παρόντος κανονισμού.
8. Το παράρτημα ΙΙΙ συμπληρώνεται από το κείμενο που εμπεριέχεται στο παράρτημα Β του παρόντος κανονισμού.
9. Παρεμβάλλεται το ακόλουθο άρθρο:
«Άρθρο 8α
Η έκφραση "την Κοινότητα" σημαίνει την Κοινότητα με τη σύνθεσή της στις 31 Δεκεμβρίου 1985, και η έκφραση "τα κράτη μέλη" δεν περιλαμβάνει την Ισπανία και την Πορτογαλία».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Σεπτεμβρίου 1986.

Labels: 3
18